钦定古今图书集成/明伦汇编/官常典/第729卷 > 陈矩〈兄逢父〉
## 钦定古今图书集成/明伦汇编/官常典/第729卷 > 陈矩〈兄逢父〉

按《广东通志》：“矩，宁都人。父继周，以贡得官，有军功，历
州郡，后弃官归赣。德祐初，诏下勤王，天祥造门请谒，
继周为言闾里豪杰及起兵方略，甚辩。其子长太学
生逢父亦从旁赞襄筹画，天祥深器之。矩即逢父弟
也。天祥之临安，继周以二子从。值北使兵散，乃率众
还，至则赣已失守矣。后诏以继周知南安军，为元总”
管杨仔所杀，并杀逢父惟矩，从天祥于江岭间，数岁，
竟死潮阳。